
Crkveni dokumenti 

Zbirka službenih izjava crkvenog Učiteljstva, drevnih kršćanskih spisa i zapisa 
ranokršćanske Predaje 


subota, 27. prosinca 2008. 

Povijesna svjedočanstva o papinskom 
primatu 


"Nas su, predragi, pogodile nenadane i uzastopne neprilike i nemili događaji. 
Zato se kasnije nego kanimo prihvaćamo posla oko prilika što se kod vas još 
uvijek ispituju. To je za Božje izabran ik e tuđa i strana podjela. Nju su nekolicina 
pojedinaca koji su nepromišljeni i preuzeti raspalili do tol ik e bezumnosti da se 
uvelike ozloglasilo vaše ime koje je časno, slavno i obljubljeno kod svih ljudi... 
Prihvatite naš savjet i nećete se pokajati... Ako pak ne budu htjeli poslušati ono 
što im je Bog preko nas rekao [tj. da moraju ponovo uspostaviti svoje vođe] , 
neka znaju da sami sebe upliću u nemalu pogrešku i opasnost... Pribavit ćete 
nam radost i veselje ako poslušate što smo vam po Duhu Svetomu napisali i 
nepravednu srdžbu svoje zavisti uništite po pozivu koji s obzirom na mir i slogu 
izrazismo u ovome pismu." 

(Papa Klement Rimski, Poslanica Korinćanima, 1. 58-59. 63 [80. god.]) 

"Stoga ćeš [Herma] napisati dvije knjižice i jednu poslati Klementu [rimskom 
biskupu], a drugu Graptu. Klement će ju onda poslati gradovima vani, jer je to 
njegova dužnost" 

(Herma, Pastir 2:4:3 [80. g. po Kristu]) 

"Ignacije... također crkvi koja predsjedava u zemlji Rimljana, vrijednoj Boga, 
vrijednoj časti, vrijednoj blagoslova, vrijednoj slave, vrijednoj uspjeha, vrijednoj 
posvećenja i, jer držite predsjedništvo u ljubavi, imenovanoj po Kristu i 
imenovanoj po Ocu" 

(Ignacije Antiohijski, Poslanica Rimljanima, 1,1 [110. god.]) 

"Vi [Rimska crkva] nikome niste zavidjeli, nego ste druge poučili. Želim samo 

da ono što ste propisali u svojim uputama ostane na snazi" 

(Isto, 3,1) 

"Jer je od početka bio vaš običaj činiti dobro svoj braći na različite načine i slati 
priloge svim crkvama u svakom gradu... Ovaj običaj vaš blagoslovljeni biskup 
Soter ne samo da je sačuvao, nego ga je i pojačao, opskrbivši obilno svete 
dobrima i obraćajući se ohrabrujućim riječima, kao otac svojoj djeci, braći koja 
putuju" 

(Dionizije Korintski, Pismo papi Soteru, zapisano u: Euzebije Cezarejski, 
Crkvena povijest 4, 23, 9 [170 god.]) 

"Danas smo proslavili sveti dan Gospodnji, pri čemu smo pročitali Vaše pismo 
[pape Sotera]. Kad god ga budemo čitali [u crkvi], moći ćemo se okoristiti, isto 
kao i kad čitamo prethodno pismo koja nam je napisao Klement" 

(Isto, 4, 23,11) 

"I kad su se pojavila neslaganja oko ovih nesretnika [Montanista], braća u 
Galiciji su još jednom [poslala pisma] braći u Aziji i Frigiji te posebno 
Eleuteriju, koji je tada [175, god.] bio biskup Rimljana, posredujući za mir 
među crkvama" 

(Lionski mučenici, zapisano u: Euzebije Cezarejski, Crkvena povijed 5,3,4 
[312. god.]) 

"I isti mučenici preporučivahu također Ireneja, koji je u to vrijeme [175. god.] 
već bio svećenik lionske zajednice, spomenutom rimskom biskupu, dajući 
obilno svjedočanstvo tom čovjeku, kao što pokazuje sljedeći izraz: "Još jednom 
i uvijek mo li mo da se radujete u Bogu, papa Eleuterije. Zadužili smo brata i 
sudruga Ireneja da vam preda ovo pismo, te vas molimo da ga primite kao 
revnitelja oko Kristova saveza"" 

(Isto, 5, 4,1-2) 

"Ali pošto bi bilo predugo nabrajati u ovakvom djelu naslijeđe svih crkvi, 
postidjet ćemo sve one koji se na bilo koji način, bilo kroz samozadovoljnost ili 
oholost, ih kroz sljepoću i zlo mišljenje, skupljaju drugdje nego što je 
primjereno, pokazujući ovdje na naslijeđe biskupa najveće i najstarije crkve 
poznate svima, osnovane i organizirane u Rimu od dvojice najslavnijih apostola, 
Petra i Pavla - one crkve koja ima predaju i vjeru koja dolazi k nama nakon što 

je proglašena ljudima od apostola. Jer s ovom Crkvom, zbog njenog uzvišenog 
porijekla, sve se crkve moraju složiti, tj. svi vjerni u cijelome svijetu i po njoj su 
vjerni svugdje održavali apostolsku predaju". 

(Irenej, Protiv krivovjerja, 3, 3, 2 [189. god.]) 

"U to vrijeme [190. god.] pojavilo se pitanje od nemalog značaja. Jer su crkve 
[Male] Azije, iz starije predaje držale da četrnaesti dan mjeseca, na koji je 
Židovima bilo zapovjeđeno da žrtvuju janje, treba biti proslavljen kao dan 
Spasiteljeve Pashe... Ali to nije bio običaj crkvi u ostatku svijeta... koje su 
održavale praksu, iz apostolske predaje, koja prevladava do današnjih dana, 
prekidanja posta [korizme] ne drugog dana nego onog Spasiteljeva uskrsnuća 
[nedjelja]. Sinode i skupovi biskupa održani su o ovom pitanju, i svi su 
jednodušno, u uzajamnom slaganju sastavili crkvenu odluku da se otajstvo 
Gospodinovog uskrsnuća treba slaviti ne drukčije nego na dan Gospodnji i da 
trebamo slaviti završetak pashalnog posta jedino na taj dan... Odmah potom, 
[papa] Viktor, koji je predsjedao crkvi Rima, pokušao je odsjeći od zajednice 
župe [Male] Azije, s crkvama koje su se složile s njima, kao nepravovjeme. I 
napisao je pisma i proglasio svu braću ondje potpuno izopćenom. Ali ovo nije 
zadovoljilo sve biskupe i oni su ga molili da razmotri mogućnost mira i 
susjedskog jedinstva i ljubavi... [Irenej] je primjereno savjetovao Viktoru da ne 
bi trebao odsjeći sve crkve Božje koje održavaju predaju starog običaja" 

(Euzebije Cezarejski, Crkvena povijest, 5, 23,1 - 24,11) 

"Tako je onda Irenej molio i pregovarao [s papom Viktorom] zagovarajući mir 
među crkvama - [Irenej koji je bio] čovjek dobro poznat jer je bio mirotvorac i 
u imenu i u karakteru. I dopisivao se pismima ne samo s Viktorom nego i s 
mnogim crkvenim vladarima" 

(Isto, 24,18) 

"Gospodin govori Petru: "A ja tebi kažem", kaže, "Ti si Petar-Stijena i na toj 
stijeni sagradit ću Crkvu svoju i vrata paklena neće je nadvladati. Tebi ću dati 
ključeve kraljevstva nebeskoga, pa što god svežeš na zemlji, bit će svezano na 
nebesima; a što god odriješiš na zemlji, bit će odriješeno na nebesima." [Mt 
16:18-19 ].... Na njemu [Petru] gradi on Crkvu i njemu daje zapovijed da pase 
ovce [Iv 21:17], i premda pridjeljuje sličnu moć svim apostolima, ipak je 
osnovao jednu stolicu [katedru] i uspostavio svojim autoritetom izvor i 
unutarnji razlog za to jedinstvo. Zaista, i drugi su bih što i Petar [apostoli], ali 
prvenstvo je dano Petru, pri čemu je jasno dano do znanja da je samo jedna 
Crkva ijedna stolica. Isto tako, svi [apostoli] su pastiri, a stado se pokazuje kao 

jedno, hranjeno od svih apostola u jednodušnoj suglasnosti. Ako se netko ne 
drži čvrsto ovog jedinstva s Petrom, može li zamisliti da još uvijek drži vjeru? 
Ako [bi] napustio Petrovu stolicu na kojoj je Crkva sagrađena, može li se još 
pouzdati da je u Crkvi?" 

(Ciprijan Kartaški, Jedinstvo Katoličke crkve, 4; 1. izdanje [251. god.]) 

"Ciprijan [papi] Komeliju, svom bratu. Pozdrav... Odlučili smo poslati i šaljemo 
Vam pismo iz cijele provincije [gdje se nalazim] tako da bi svi naši sudrugovi 
mogb dati svoje odlučeno odobrenje i podršku vama i vašoj zajednici, to jest, i 
jedinstvu i milosrđu Katoličke Crkve" 

(Isti, Pisma, 48,1, 3 [253. god.]) 

"Ciprijan Antonijanu, svom bratu. Pozdrav... Napisao si... da bih ja trebao 
prosbjediti kopiju istog pisma našem sudrugu [papi] Korneliju, tako da bi, 
ostavivši po strani svoju zabrinutost, mogao znati da držiš zajedništvo s njim, to 
jest, s Katoličkom Crkvom" 

(Isto, 55[52], 1) 

"Kornehje je bio proglašen biskupom odlukom Boga i njegovog Krista, 
svjedočanstvom sveg svećenstva, pljeskom ljudi tada prisutnih, od zbora časnih 
svećenika i dobrih ljudi... kad je mjesto Fabijana, koje je Petrovo mjesto, 
dostojanstvo svećeničke stolice, bilo prazno. Pošto je bilo zauzeto i voljom 
Božjom i potvrđeno pristankom svih nas, tko god sada žeb postati biskup mora 
to učiniti izvan [Crkve]. Jer ne može imati crkveni položaj tko ne drži jedinstvo 
Crkve" 

(Isto, 55[52], 8) 

"S lažn im biskupom pridijeljenim sebi od krivovjeraca, usuđuju se čak zaploviti 
i nositi pisma od raskolnika i bogohulnika Petrovoj stolici i glavnoj crkvi [pape 
u Rimu], u kojoj svećeničko jedinstvo ima svoj izvor" 

(Isto, 59,14) 

"[Papa] Stjepan... ponosi se mjestom svog biskupstva i brani tvrdnju da 
posjeduje nasljedstvo Petra, na kojem su položeni temelji Crkve [Mt 16:18]... 
Stjepan... proglašava da drži nasljedstvo Petrovog prijestolja" 

(Firmilijan, skupljeno u Ciprijanovim Pismima 74[75], 17[253. god.]) 


4 of 11 


26.3.2015 0:06 


http://crkvenidokumenti.blogspot.com/2008/12/povijesna-svjedoanstva-o-papinskom.html 


"Sud [koji se tiče Atanazija] trebao je biti učinjen ne onako kako je bio, nego 
prema crkvenom zakonu. Bilo je dostojno svih vas da nam pišete, tako da se 
pravednost toga može vidjeti kao da izvire od svih... Zar ne znate da je običaj 
da prvo pišete nama i onda za pravednu odluku da bude poslana iz ovog mjesta 
[iz Rima]? Ako, dakle, ikoja takva sumnja postoji nad tamošnjim biskupom 
[Atanazijem Aleksandrijskim], primjedba o tome trebala je biti napisana 
ovdašnjoj crkvi. Ali sada, nakon što su učinili kako im se svidjelo, oni žele 
pribaviti naše slaganje, premda ga nikad nismo osudili. Niti su takve odredbe 
Pavla, niti su takve predaje Otaca. Ovo je druga vrsta postupka i nova praksa... 
Ono što pišem o ovome je za opće dobro. Jer ono što smo čuli od blaženog 
apostola Petra, te vam stvari naznačujem" 

(Papa Julije I., Pismo u korist Atanazija [341. god.], zapisano u: Atanazije, 
Obrana protiv Arijevaca, 20-35) 

"Ako bilo koji biskup izgubi presudu u nekom slučaju [odlukom njegovih 
sudrugova biskupa], a ostane u uvjerenju da je njegov slučaj dobar a ne loš, 
kako bi slučaj mogao iznova biti prosuđen... poštujmo uspomenu apostola 
Petra, tako da oni koji su donijeli sud pišu Juliju, rimskom biskupu, pa da on, 
ako se čini prikladno, može osobno poslati posrednike i presuda može biti 
donesena ponovo od biskupa susjedne provincije" 

(Sabor u Sardici, kanon 3. [342. god.]) 

"Ako bi koji biskup bio svrgnut sudom biskupa smještenih u susjedstvu, i ako bi 
izjavio da će tražiti daljnji ispravak, drugi ne smije biti postavljen u njegovo 
sjedište dok biskup Rima ne bude upoznat sa slučajem i ne donese presudu" 

(Isto, kanon 4.) 

"U gradu Rimu biskupska stolica bila je dana prvo Petru, stolica u kojoj je Petar 
sjedio, isti onaj koji je bio glava - to je razlog zašto je bio zvan Kefa ["Stijena"] - 
između svih apostola, jedinstvena stolica u kojoj se održava sveopće jedinstvo. 
Ni apostoli pojedinačno ne proizlaze od sebe samih i svatko tko bi [se usudio] 
postaviti drugu stolicu nasuprot toj jedinoj stolici bio bi, samim činom, raskoln ik 
i grešnik... Prisjetite se, dakle, porijekla vaše stolice, vi koji želite polagati pravo 
na naslov svete Crkve" 

(Optat Milevski, Raskol donatista, 2, 2 [367 god.]) 

"Biskup Konstantinopola će imati prvenstvo časti nakon biskupa Rima, jer 

njegov je grad Novi Rim" 

(I. carigradski sabor, kanon 3. [381. god.]) 

"Slično je odlučeno... da treba biti proglašeno da... je sveta Rimska Crkva 
smještena na čelo ne saborsk im odlukama drugih crkvi, nego je primila 
prvenstvo evanđeoskim glasom našeg Gospodina i Spasitelja, koji kaže: "Ti si 
Petar-Stijena i na toj stijeni sagradit ću Crkvu svoju i vrata paklena neće je 
nadvladati. Tebi ću dati ključeve kraljevstva nebeskoga, pa što god svežeš na 
zemlji, bit će svezano na nebesima; a što god odriješiš na zemlji, bit će 
odriješeno na nebesima." [Mt 16:18-19] Prvo sjedište, prema tome, je ono 
Petra apostola, ono Rimske Crkve, koje nema niti mrlja niti nesavršenstva niti 
išta slično" 

(Papa Damaz I., Damazov dekret, 3 [382. god.]) 

"Prepoznajemo u pismu Vaše svetosti [pape Siricija] budnost dobrog pastira. 
Vjerno motrite na povjerena Vam vrata i s pobožnom brigom branite Kristovo 
stado [Iv 10:7 ss]. Vi koji ste vrijedni da Vas Gospodinove ovce čuju i slijede" 

(Ambrozijeva sinoda, Sinodsko pismo papi Siriciju [389. god.]) 

"Ne slijedim niti jednog vođu osim Krista i ne pridružujem se u zajedništvo 
nikome osim Vašoj blagoslovljenosti [pape Damaza I.], to jest, Petrovoj stolici. 
Znam da je ovo stijena na kojoj je Crkva sagrađena. Tko god blaguje Jaganjca 
izvan ove kuće, svetogrdan je. Tko god nije u Noinoj arci, poginut će kad 
nadođe poplava." 

(Jeronim, Pisma, 15, 2 [396. god.]) 

"Ovdje je crkva podijeljena u tri dijela, od kojih svaki nastoji pridobiti me za 
sebe... U međuvremenu nastavljam vapiti: "Prihvaćam onoga koji je pridružen 
Petrovoj stolici!"... Stoga, molim Vašu blaženost [papu Damaza I].... recite mi s 
kime trebam komunicirati u Siriji." 

(Isto, 16, 2) 

"Postoje mnoge druge stvari koje me na najprikladniji način drže u krilu 
[Katoličke Crkve]. Jednodušnost ljudi i naroda drži me ovdje. Njezin autoritet, 
uveden u čudima, othranjen nadom, uvećan ljubavlju i potvrđen njenom 
starošću, drži me ovdje. Naslijeđe svećenika, od samog sjedišta apostola Petra, 
kome je Gospodin nakon uskrsnuća povjerio nadležnost pastirstva nad svojim 

ovcama [Ivan 21:15-17J, do trenutnog biskupstva [pape Siricija]" 

(Augustin, Protiv pisma Manija zvanog "Temelj", 5 [397 god.]) 

"[U ovom slučaju Pelagija] dva su vijeća već poslana Apostolskoj Stolici 
[rimskom biskupu] te su odande došli i odgovori. Slučaj je pri kraju; neka i ta 
greška bude pri kraju!" 

(Isti, Propovijedi, 131,10 [411. god.]) 

"Ako bi se čulo o slučajevima od većeg značaja [na saboru], oni trebaju, kao što 
sinoda određuje i kao što dobar običaj zahtijeva, nakon biskupske prosudbe, biti 
upućeni Apostolskoj Stolici" 

(Papa Inocent L, Pisma, 2, 3, 6 [408. god.]) 

"U traženju Božjih stvari... slijedeći primjere drevne predaje... ojačali ste... 
snagu vaše vjere pravim razumom, jer ste prepoznali da sud treba biti predan 
nama, i pokazali da znate što pripada Apostolskoj Stolici, ako svi mi u ovoj 
situaciji želimo slijediti samog apostola [Petra] iz koga je izrasla sama biskupija 
i ukupni autoritet ovoga imena. Slijedeći njega, znamo kako osuditi zla baš kao 
što znamo odobriti ono što je pohvalno. Ih radije, čuvajući vašom svećeničkom 
službom ono što su Oci uspostavili, niste smatrah da je ono što su oni odlučih, 
ne ljudskom nego božanskom prosudbom, nešto što se može pogaziti. Oni nisu 
ništa smatrah završenim, čak i ako se ticalo dalekih i udaljenih provincija, dok 
nije došlo do ovog Sjedišta [Rima], tako da ono što je bilo samo izjava može biti 
potvrđeno autoritetom ovog Sjedišta i tako drugih crkvi - baš kao što sve vode 
proizlaze iz svog prirodnog izvora i, kroz razne predjele cijelog svijeta, ostaju 
čiste tekućine nepokvarene glave..." 

(Isto, 29,1) 

"Nalažemo vam [mojim izaslanicima na saboru u Efezu] neophodan zadatak 
čuvanja autoriteta Apostolske Stolice. I ako predane vam upute moraju ovo 
spomenuti i ako morate biti prisutni u skupu, ako dođe do neslaganja, nije na 
vama da se pridružite borbi nego da presudite [u moju korist]" 

(Papa Celestin I., Pisma, 17 [431. god.]) 

"Filip, prezbiter i poslanik [pape Celestina I.] reče: "Nudimo zahvalu svetoj i 
časnoj sinodi, jer kad smo vam, sveti članovi, pročitah pisma našeg svetog i 
blagoslovljenog pape, našim svetim glasovima, i vi ste se pridružih svetoj glavi 

vašim svetim odobravanjem. Jer vašem blaženstvu nije nepoznato da je glava 
sveukupne vjere, glava svih apostola, blaženi Petar apostol. A budući da smo 
sad stigli, nakon mnogih bura i oluja, molimo vas da zapovjedite da nam se 
izloži što je učinjeno na ovoj svetoj sinodi prije našeg dolaska; kako bi prema 
mišljenju našeg blagoslovljenog pape i ovog nazočnog svetog skupa, mogli 
potvrditi njihove odluke"" 

(Efeški sabor, Djela sabora, II. sjednica [431. god.]) 

"Naš Gospodin Isus Krist... ustanovio je obožavanje koje pripada božanskoj 
religiji... Ali Gospodin je želio da se sakrament ovog dara odnosi na sve 
apostole na takav način da se može naći prvenstveno u najblagoslovljenijem 
Petru, najvišem od svih apostola. I želio je da njegovi darovi teku u cijelo tijelo 
od Petra samoga, kao od glave, na takav način da bi svatko tko bi se usudio 
odijeliti od zajedništva s Petrom, shvatio da više nije dionik božanskog 
otajstva... 

[Vi, moja braćo], morate shvatiti s nama, naravno, da je Apostolska Stolica - 
izvan poštovanja za nju, mislim - u bezbrojnim prilikama bila konzultirana od 
biskupa čak i u vašoj provinciji [Vienne]. I kroz priziv različitih slučajeva ovoj 
Stolici, odluke su bile ili povučene ili potvrđene, kao što zapovijeda dugo 
postojeći običaj" 

(Papa Leon I., Pisma, 10, 2-3 [445. god.]) 

"Za odluku biskupa koja je protivna Nicejskom rješenju, u zajedništvu s vašom 
vjernom pobožnošću, proglašavam da je nevaljana i poništavam je autoritetom 
svetog apostola Petra" 

(Isto, 110) 

"Ako je po tvom shvaćanju, [Atanazije Solunski],u vezi slučaja koji treba biti 
razmotren i odlučen zajednički s tvojom braćom, njihova odluka bila je drukčija 
nego što si želio, onda neka cijeli slučaj, zajedno sa zapisom događaja bude 
upućen nama... Iako biskupi imaju zajedničko dostojanstvo, nisu svi na istom 
položaju. Čak i među blaženim apostolima, premda su bili jednaki u časti, 
postojala je određena razl ik a u moći. Svi su bih jednaki u tome što su bili 
izabrani [za apostole], ah jednom je bilo dano biti nadređen ostal im a... [Tako 
danas kroz biskupe] briga sveopće Crkve bi pritekla u jedno sjedište Petra, i 
ništa nikad ne smije biti u sukobu s ovom glavom" 

(Isto, 14,11) 

"Opominjemo te u svakom smislu, časni brate, da poslušaš pokorno ono što je 
napisao od najblagoslovljeniji papa iz grada Rima, jer blaženi Petar, koji živi i 
predsjedava u svom sjedištu, pribavlja istinu vjere on im a koji je traže. Jer mi, 
radi našeg zanimanja za mir i vjeru, ne možemo presuđivati slučajeve bez 
pristanka rimskog biskupa" 

(Petar Krizolog, Pisma, 25, 2 [449. god.]) 

"Biskup Paskanije, čuvar Apostolske Stolice, stade u sredinu [saborskih otaca] i 
reče, "Primi li smo upute iz ruku najblagoslovljenijeg apostolskog biskupa grada 
Rima [pape Leona I], koji je glava svih crkvi, a te upute kažu da Dioskoru ne 
treba dopustiti da sjedi u [prisutnom] skupu, a ako pokuša zauzeti mjesto treba 
biti izbačen. Ove upute moramo provesti." 

(Kalcedonski sabor, Djela sabora, I. sjednica [451. god.]) 

"Nakon čitanja prethodne poslanice [Leonove knjige], najčasniji biskupi su 
povikali: "Ovo je vjera otaca! Ovo je vjera apostola! Tako svi vjerujemo! Tako 
pravovjerni vjeruju! Neka je izopćen onaj koji tako ne vjeruje! Petar je tako 
progovorio kroz Leona!"" 

(Isto, II. sjednica) 

"Vaša najslađa svetost, [biskup Eulogije Aleksandrijski], mnogo mije govorila u 
svom pismu o stolici Svetog Petra, princa apostola, govoreći da on sam sada 
sjedi na njoj u osobama njegovih nasljednika. I zaista priznajem da sam 
nevrijedan... Rado sam prihvatio sve što je rečeno u onome što mi je on govorio 
o Petrovoj stolici, tko zauzima Petrovu stolicu. I, premda me posebna čast 
prema meni ne veseh... tko može zanemariti daje sveta Crkva učinjena čvrstom 
na čvrstoći princa apostola, koji je svoje ime izveo iz čvrstoće svoga uma, tako 
da bude prozvan Petar po stijeni. I njemu je rekao glas Istine, "Tebi ću dati 
ključeve kraljevstva nebeskoga" [Mt 16:19]. I još mu je rečeno, "Pa kad k sebi 
dođeš, učvrsti svoju braću." [Lk 22:32]. I još jednom, "Šimune Ivanov, voliš li 
me? Pasi ovce moje!" [Iv 21:17]" 

(Papa Grgur I., Pisma, 40 [597. god.]) 

Zapisi predaje: 

Apostolsko nasljeđe 
Primat apostola Petra 
Primat rimskog biskupa (pape) 

Marijino trajno djevičanstvo 


10 of 11 


26.3.2015 0:06 


http://crkvenidokumenti.blogspot.com/2008/12/povijesna-svjedoanstva-o-papinskom.html 


Štovanje svetaca i anđela 


Broj posjeta: 

Free Site Counters 


11 of 11 


26.3.2015 0:06 




